3)

Lisätään 2 osa seuraavasti: ”2 osa Yksiköt ja parametrit, jotka jäsenvaltioiden on ilmoitettava kentässä 2.12 ”Tuotannon määrä” 1. Määritelmät Tässä osassa tarkoitetaan: 1) ’tuotteilla/louhitulla aineksella tonneina’, jollei toisin mainita, ilmoitetun parametrin painoa, mukaan lukien tuotteiden tai louhitun aineksen mahdollinen ominaiskosteuspitoisuus, lukuun ottamatta tuotteen pakkausta tai suojaamista; 2) ’tuotteilla öljyekvivalenttitonneina’ laitoksen tuotantoa ilmaistuna vapautuvan energian määränä poltettaessa yksi tonni raakaöljyä, kun oletetaan, että yhden raakaöljytonnin energiasisältö on 42 gigajoulea; 3) ’hyötyenergian tuotolla gigajouleina’ energiaa, joka on tosiasiallisesti muunnettu gigajouleina ilmaistuksi sähköksi tai lämmöksi ja joka toimitetaan verkkoon tai loppukäyttäjälle; 4) ’saapuvalla jätteellä tonneina’ kaiken sellaisen laitokseen tietyn kalenterivuoden aikana saapuvan jätteen painoa, jota käsitellään edelleen saman laitoksen harjoittaman määritellyn hyödyntämis- tai huolehtimistoimen yhteydessä ja johon ei sisälly jätemääriä, jotka siirretään muihin laitoksiin niitä käsittelemättä; 5) ’saapuvalla jätevedellä kuutiometreinä’ asianomaisen jäteveden käsittelylaitoksen käsittelytoimiin tulevan veden määrää; 6) ’orgaanisella liuottimella tonneina’ laitoksessa suoritetuissa toiminnoissa käytettyjen liuottimien kokonaismäärän painoa; 7) ’käytetyllä ja/tai poistetulla maalilla tonneina’ käytetyn maalin painoa, parasta arviota poistetusta maalista tai, kun maalaus- ja poistamistoimia suoritetaan samassa laitoksessa, molempien summaa; 8) ’eläinyksiköiden määrällä’ Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 soveltamissäännöistä 17 päivänä heinäkuuta 2014 annetun komission täytäntöönpanoasetuksen (EU) N:o 808/2014 (1) liitteessä II esitettyjä muuntokertoimia; niiden eläinten eläinyksiköiden, jotka eivät nimenomaisesti kuulu tämän asetuksen soveltamisalaan, olisi perustuttava tieteelliseen näyttöön, esim. broilerit 0,007 ey, strutsit 0,350 ey. 2. Yleiset säännöt a) Jollei toisin mainita, tuotantomäärää koskevien tietojen on katettava laitoksen käyttökelpoiset tuotokset kokonaisuudessaan, ja niihin on sisällyttävä kaikkien vuoden aikana myytyjen, laitoksessa varastoitujen ja laitoksessa jatkojalostukseen käytettyjen tuotosten summa. Niiden tuotosten summaa, jotka ovat pilaantuneita, hylättyjä tai eivät täytä laatuvaatimuksia, ei lasketa mukaan. b) 1 osassa oleva kenttä 2.12 ”Tuotannon määrä” voi koskea yhtä tai useampaa toimintoa. Tuotantomääriä koskevien ilmoitusten on katettava laitoksessa harjoitettavat toiminnot, jotka on ilmoitettu EU:n teollisuuslaitosten rekisteriin (2) asianomaisen laitoksen osalta. Ilmoitusten on katettava vähintään yksi toiminto. c) Tuotantomäärää koskevat tiedot on mahdollisuuksien mukaan ilmoitettava noudattaen teollisuustuotannon kansallisia tilastoja varten käytetyn tavaroiden luokituksen PRODCOM-menetelmää ja Euroopan parlamentin ja neuvoston asetuksessa (EU) 2019/2152 (3) säädettyä menetelmää. d) Seuraavat tiedot on ilmoitettava 1 osan kentässä 2.12: i) määrä ilmaistuna 3 kohdassa vahvistettuna yksikkönä/parametrinä; ii) huomautukset (valinnainen). 3. Yksiköt ja parametrit Toiminto Yksiköt ja parametrit 1. Energia-ala 1(a) Kaasun- ja öljynjalostamot Tuotteet öljyekvivalenttitonneina 1(b) Kaasutus- ja nesteytyslaitokset Tuotteet öljyekvivalenttitonneina 1(c) Lämpövoimalat ja muut polttolaitokset Hyötyenergian tuotto gigajouleina 1(d) Koksaamot Tuotteet öljyekvivalenttitonneina 1(e) Hiilen murskauslaitokset Tuotteet öljyekvivalenttitonneina 1(f) Kivihiilituotteita ja kiinteitä savuttomia polttoaineita valmistavat laitokset Tuotteet öljyekvivalenttitonneina 2. Metallien tuotanto ja jalostus 2(a) Malmin (sulfidimalmi mukaan luettuna) pasutus- ja sintrauslaitokset Tuotteet tonneina 2(b) Raakaraudan tai teräksen tuotantolaitokset (primaari- tai sekundaarisulatus), jatkuva valu mukaan luettuna Tuotteet tonneina 2(c)(i) Laitokset, joissa rautametalleja jalostetaan: kuumavalssauksella Tuotteet tonneina 2(c)(ii) Laitokset, joissa rautametalleja jalostetaan: takomalla vasaroilla Tuotteet tonneina 2(c)(iii) Laitokset, joissa rautametalleja jalostetaan: suojakäsittelemällä sulalla metallilla Tuotteet tonneina 2(d) Rautametallivalimot Tuotteet tonneina 2(e)(i) Laitokset: joissa tuotetaan muita kuin rautapitoisia raakametalleja malmeista, rikasteista tai sekundaarisista raaka-aineista metallurgisilla, kemiallisilla tai elektrolyyttisillä prosesseilla; Tuotteet tonneina 2(e)(ii) Laitokset: joissa sulatetaan, seostaminen mukaan luettuna, muita kuin rautapitoisia metalleja, jälleenkäsiteltävät tuotteet mukaan luettuina (puhdistuksesta, sulattovalusta jne.) Tuotteita tonneina 2(f) Metallien ja muovien pintakäsittelylaitokset, joissa käytetään elektrolyyttistä tai kemiallista prosessia Pintakäsittelyaineita (syöttöaine) tonneina 3. Mineraaliteollisuus 3(a) Maanalainen kaivoslouhinta ja siihen liittyvä toiminta Louhittu aines tonneina 3(b) Avokaivoslouhinta ja louhinta Louhittu aines tonneina 3(c)(i) Laitokset, joissa tuotetaan: sementtiklinkkeriä kiertouuneissa Tuotteet tonneina 3(c)(ii) Laitokset, joissa tuotetaan: kalkkia kiertouuneissa Tuotteet tonneina 3(c)(iii) Laitokset, joissa tuotetaan: sementtiklinkkeriä tai kalkkia muissa uuneissa Tuotteet tonneina 3(d) Asbestia ja asbestipohjaisia tuotteita valmistavat laitokset Tuotteet tonneina 3(e) Lasia, mukaan luettuna lasikuitua, valmistavat laitokset Tuotteet tonneina 3(f) Mineraaleja sulattavat laitokset, mukaan luettuina mineraalikuituja tuottavat laitokset Tuotteet tonneina 3(g) Laitokset, joissa valmistetaan polttamalla keraamisia tuotteita, erityisesti kattotiiliä, tiiliä, tulenkestäviä tiiliä, laattoja, kivitavaraa tai posliinia Tuotteet tonneina 4. Kemianteollisuus 4(a)(i) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: yksinkertaisia hiilivetyjä (suoraketjuisia tai rengasrakenteisia, tyydyttyneitä tai tyydyttymättömiä, alifaattisia tai aromaattisia) Tuotteet tonneina 4(a)(ii) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: happea sisältäviä hiilivetyjä, kuten alkoholeja, aldehydejä, ketoneita, karboksyylihappoja, estereitä, asetaatteja, eettereitä, peroksideja ja epoksihartseja Tuotteet tonneina 4(a)(iii) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: rikkipitoisia hiilivetyjä Tuotteet tonneina 4(a)(iv) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: typpipitoisia hiilivetyjä, kuten amiineja, amideja, typpiyhdisteitä, nitroyhdisteitä tai nitraattiyhdisteitä, nitriilejä, syanaatteja ja isosyanaatteja Tuotteet tonneina 4(a)(v) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: fosforia sisältäviä hiilivetyjä Tuotteet tonneina 4(a)(vi) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: halogenoituja hiilivetyjä Tuotteet tonneina 4(a)(vii) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: organometallisia yhdisteitä Tuotteet tonneina 4(a)(viii) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: perusmuoveja (polymeerejä, synteettisiä kuituja ja selluloosapohjaisia kuituja); Tuotteet tonneina 4(a)(ix) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: synteettisiä kumeja Tuotteet tonneina 4(a)(x) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: väriaineita ja pigmenttejä Tuotteet tonneina 4(a)(xi) Kemialliset laitokset, joissa tuotetaan teollisessa mittakaavassa orgaanisen kemian peruskemikaaleja, kuten: pinta-aktiivisia aineita Tuotteet tonneina 4(b)(i) Kemialliset laitokset, joissa tuotetaan teollisessa mittakaavassa epäorgaanisen kemian peruskemikaaleja, kuten: kaasuja, kuten ammoniakkia, klooria tai vetykloridia, fluoria tai vetyfluoridia, hiilen oksideja, rikkiyhdisteitä, typen oksideja, vetyä, rikkidioksidia ja karbonyylikloridia Tuotteet tonneina 4(b)(ii) Kemialliset laitokset, joissa tuotetaan teollisessa mittakaavassa epäorgaanisen kemian peruskemikaaleja, kuten: happoja, kuten kromihappoa, vetyfluoridihappoa, fosforihappoa, typpihappoa, vetykloridihappoa, rikkihappoa, oleumia ja rikkihapokkeita Tuotteet tonneina 4(b)(iii) Kemialliset laitokset, joissa tuotetaan teollisessa mittakaavassa epäorgaanisen kemian peruskemikaaleja, kuten: emäksiä, kuten ammoniumhydroksidia, kaliumhydroksidia ja natriumhydroksidia Tuotteita tonneina 4(b)(iv) Kemialliset laitokset, joissa tuotetaan teollisessa mittakaavassa epäorgaanisen kemian peruskemikaaleja, kuten: suoloja, kuten ammoniumkloridia, kaliumkloraattia, kaliumkarbonaattia, natriumkarbonaattia, perboraattia ja hopeanitraattia Tuotteet tonneina 4(b)(v) Kemialliset laitokset, joissa tuotetaan teollisessa mittakaavassa epäorgaanisen kemian peruskemikaaleja, kuten: epämetalleja, metallioksideja tai muita epäorgaanisia yhdisteitä, kuten kalsiumkarbidia, piitä ja piikarbidia Tuotteet tonneina 4(c) Kemialliset laitokset, joissa tuotetaan teollisessa mittakaavassa fosfori-, typpi- tai kaliumpohjaisia lannoitteita (yksi- tai moniravinteisia) Tuotteet tonneina 4(d) Kemialliset laitokset, joissa tuotetaan teollisessa mittakaavassa kasvinsuojeluaineiden perusaineita ja biosidejä Tuotteet tonneina 4(e) Laitokset, joissa käytetään kemiallista tai biologista prosessia farmaseuttisten tuotteiden perusaineiden valmistukseen teollisessa mittakaavassa Tuotteet tonneina 4(f) Laitokset, joissa tuotetaan teollisessa mittakaavassa räjähteitä ja pyroteknisiä tuotteita Tuotteet tonneina 5. Jätehuolto ja jätevesien käsittely 5(a) Vaarallisen jätteen hyödyntämis- tai käsittelylaitokset Saapuva jäte tonneina 5(b) Jätteenpoltosta 4 päivänä joulukuuta 2000 annetun Euroopan parlamentin ja neuvoston direktiivin 2000/76/EY soveltamisalaan kuuluvien muiden kuin vaarallisten jätteiden polttolaitokset Saapuva jäte tonneina 5(c) Muiden kuin vaarallisten jätteiden käsittelylaitokset Saapuva jäte tonneina 5(d) Kaatopaikat (lukuun ottamatta pysyvän jätteen kaatopaikkoja sekä kaatopaikkoja, jotka on poistettu pysyvästi käytöstä ennen 16 päivää heinäkuuta 2001 tai joiden osalta toimivaltaisten viranomaisten kaatopaikoista 26 päivänä huhtikuuta 1999 annetun neuvoston direktiivin 1999/31/EY 13 artiklan mukaisesti vaatima jälkihoitovaihe on päättynyt) Saapuva jäte tonneina 5(e) Ruhojen ja eläinperäisen jätteen käsittelyyn tai kierrätykseen tarkoitetut laitokset Saapuva jäte tonneina 5(f) Yhdyskuntajätevesien käsittelylaitokset Saapuva jätevesi kuutiometreinä 5(g) Itsenäisesti toimivat teollisuuden jätevesien käsittelylaitokset, jotka liittyvät ainakin yhteen tässä liitteessä mainituista toiminnoista Saapuva jätevesi kuutiometreinä 6. Paperin ja puun tuotanto ja jalostus 6(a) Teollisuuslaitokset, joissa valmistetaan massaa puusta tai vastaavista kuitumateriaaleista Tuotteet tonneina 6(b) Teollisuuslaitokset, joissa valmistetaan paperia, kartonkia ja muita primaarisia puutuotteita (kuten lastulevyä, kuitulevyä ja vaneria) Tuotteet tonneina 6(c) Teollisuuslaitokset, joissa puuta ja puutuotteita suojataan kemiallisesti Tuotteet tonneina 7. Voimaperäinen karjankasvatus ja vesiviljely 7(a)(i) Siipikarjan tai sikojen tehokasvatuslaitokset 40 000 paikkaa siipikarjalle Eläinyksiköiden määrä 7(a)(ii) Siipikarjan tai sikojen tehokasvatuslaitokset 2 000 paikkaa tuotantosioille (paino yli 30 kg) Eläinyksiköiden määrä 7(a)(iii) Siipikarjan tai sikojen tehokasvatuslaitokset 750 paikkaa emakoille Eläinyksiköiden määrä 7(b) Voimaperäinen vesiviljely Tuotteet tonneina 8. Elintarvike- ja juomateollisuuden eläin- ja kasvituotteet 8(a) Teurastamot Tuotteet tonneina 8(b)(i) Sellaisten elintarvikkeiden ja juomien käsittely ja jalostus, jotka valmistetaan eläinperäisistä raaka-aineista (paitsi maidosta), Tuotteet tonneina 8(b)(ii) Sellaisten elintarvikkeiden ja juomien käsittely ja jalostus, jotka valmistetaan kasviperäisistä raaka-aineista Tuotteet tonneina 8(c) Maidon käsittely ja jalostus Tuotteet tonneina 9. Muut toiminnot 9(a) Kuitujen tai tekstiilien esikäsittely- (pesu, valkaisu, merserointi) tai värjäyslaitokset Tuotteet tonneina 9(b) Nahanparkituslaitokset Tuotteet tonneina 9(c) Aineiden, esineiden ja tuotteiden pintakäsittelylaitokset, erityisesti tasoitusta, painatusta, pinnoitusta, rasvanpoistoa, vedenkestokäsittelyä, liimausta, maalausta, puhdistusta tai kyllästystä orgaanisten liuottimien avulla suorittavat laitokset Orgaaninen liuotin (syöttöaine) tonneina 9(d) Hiilen (kivihiilen) tai elektrografiitin tuotantolaitokset, joissa käytetään polttoa tai grafitointia Tuotteet tonneina 9(e) Laitokset, joissa rakennetaan ja maalataan laivoja tai poistetaan niistä maali Käytetty ja/tai poistettu maali tonneina”